《相和歌辞。杂怨三首》
唐代·孟郊

夭桃花清晨，游女红粉新。夭桃花薄暮，游女红粉故。

树有百年花，人无一定颜。花送人老尽，人悲花自闲。

贫女镜不明，寒花日少容。暗蛩有虚织，短线无长缝。

浪水不可照，狂夫不可从。浪水多散影，狂夫多异踪。

持此一生薄，空成百恨浓。

忆人莫至悲，至悲空自衰。寄人莫翦衣，翦衣未必归。

朝为双蒂花，暮为四散飞。花落却绕树，游子不顾期。

作者简介：孟郊，(751～814)，唐代诗人。字东野。汉族，湖州武康（今浙江德清）人，祖籍平昌（今山东临邑东北），先世居洛阳（今属河南）。唐代著名诗人。现存诗歌500多首，以短篇的五言古诗最多，代表作有《游子吟》。有“诗囚”之称，又与贾岛齐名，人称“郊寒岛瘦”。元和九年，在阌乡(今河南灵宝)因病去世。张籍私谥为贞曜先生。